Skovarbejdere i Østerild Klitplantage har parkeret maskinerne og er taget hjem for dagen, efter at flere miljøaktivister mandag morgen stillede sig fysisk i vejen for en flismaskine, der skal makulere og snitte det træ, der ikke kan blive til tømmer til savværket. Det fortæller aktivist Anne Beate Johnson, der er én blandt de mange miljøforkæmpere, som gennem længere tid har forsøgt at forpurre Skov- og Naturstyrelsens rydningsarbejde i Østerild Klitplantage. Et arbejde, der skal give plads til et omdiskuteret testcenter for kæmpevindmøller.

Opsummering:
Det er lykkes aktivister at stoppe mandagens rydningsarbejde i Østerild Klitplantage.